
VENDIM
Nr. 17, datë 11.1.2024 

PËR  DISA SHTESA DHE NDRYSHIME NË VENDIMIN NR. 749, DATË 19.12.2018, TË KËSHILLIT TË MINISTRAVE, “PËR KRIJIMIN, ORGANIZIMIN DHE FUNKSIONIMIN E STRUKTURËS SHTETËRORE, PËRGJEGJËSE PËR ZHVILLIMIN E NEGOCIATAVE DHE LIDHJEN E TRAKTATIT TË ADERIMIT TË REPUBLIKËS  SË SHQIPËRISË NË BASHKIMIN EVROPIAN”
 
Në mbështetje të nenit 100 të Kushtetutës, me propozimin e ministrit të Shtetit dhe Kryenegociator, Këshilli i Ministrave

VENDOSI:

1. Në vendimin nr. 749, datë 19.12.2018, të Këshillit të Ministrave, bëhen këto ndryshime dhe shtesa:
a) Kudo në këtë vendim, emërtimi “Kryenegociator” zëvendësohet me “ministër i Shtetit dhe Kryenegociator”;
b) Në pikën 4, të kreut III, fjalët “... me propozimin e ministrit përgjegjës për Evropën dhe Punët e Jashtme.” zëvendësohen me “... me propozimin e ministrit të Shtetit dhe Kryenegociator.”; 
c) Pika 7, e kreut III, ndryshohet, si më poshtë vijon:
 “7. Këshilli i Ministrave miraton qëndrimin negociues për secilin grup-kapitull të acquis-it, me bashkëpropozimin e ministrit të Shtetit dhe Kryenegociator dhe të ministrave që mbulojnë fushën e përgjegjësisë shtetërore për kriteret dhe kapitujt e acquis-it, sipas parashikimeve të këtij vendimi.”.
ç) Në pikën 1, të kreut V, në fund të fjalisë shtohen fjalët “... dhe kriteret e Bashkimit Evropian.”;
d)  Pika 2, e kreut V, ndryshohet, si më poshtë vijon:
 “2. Grupi negociator përbëhet nga Kryenegociatori dhe jo më pak se 7 (shtatë) anëtarë. Përbërja e grupit negociator dhe rregullat e funksionimit të tij përcaktohen me vendim të Këshillit të Ministrave, me propozimin e ministrit të Shtetit dhe Kryenegociator.”. 
dh)  Shkronja “a”, e pikës 3, të kreut V, ndryshohet, si më poshtë vijon:
 “a) diskuton, vlerëson dhe i propozon Komitetit Shtetëror për Integrimin Evropian shqyrtimin e projektpropozimeve për qëndrimet negociuese për çdo grup-kapitull të acquis-it, të bashkëpropozuara nga negociatorët përkatës të grup-kapitullit, sipas projektpropozimeve të hartuara nga grupet ndërinstitucionale të punës për çdo kapitull dhe kriter të acquis-it.”.
e)   Pika 4, e kreut V, ndryshohet, si më poshtë vijon:
 “4. Ministri i Shtetit dhe Kryenegociator i paraqet për shqyrtim Komisionit për Çështjet Evropiane projektpropozimet e qëndrimit negociues për grup-kapitullin përkatës të acquis-it.”.
ë)   Pika 5, e kreut V, ndryshohet, si më poshtë vijon:
 “5. Ministri i Shtetit dhe Kryenegociator i paraqet për shqyrtim Komitetit Shtetëror për Integrimin Evropian projektpropozimet e qëndrimit negociues për grup-kapitullin përkatës të acquis-it, sipas parashikimeve të këtij vendimi, si dhe informon për rekomandimet e Komisionit për Çështjet Evropiane për qëndrimin negociues.”.
f) Pika 1, e kreut VII, ndryshohet, si më poshtë vijon:
 “1. Sekretariati i Integrimit Evropian (sekretariati) është departamenti përgjegjës për integrimin, në Kryeministri.”.
g)  Pika 3, e kreut VII, ndryshohet, si më poshtë vijon:
 “3. Sekretariati i Integrimit Evropian, përveç detyrave funksionale në Kryeministri, ushtron edhe këto funksione: ...”.
gj)  Pika 5, e kreut VII, shfuqizohet;
h) Në shkronjën “e”, të pikës 2, të kreut VIII, hiqen fjalët “... apo të kryetarit të delegacionit shtetëror.”;
i)  Në pikën 3, të kreut VIII, fjalët “... me propozimin e ministrit për Evropën dhe Punët e Jashtme.” zëvendësohen “... me propozimin e ministrit të Shtetit dhe Kryenegociator.”; 
[bookmark: _GoBack]j)  Në pikën 9, të kreut VIII, fjalët “... janë përgjegjëse për dorëzimin pranë ministrisë përgjegjëse për Evropën të kontributit:” zëvendësohen me “... janë përgjegjëse për dorëzimin pranë ministrit të Shtetit dhe Kryenegociator të kontributit:”.
2. Ngarkohen negociatorët, ministritë, institucionet e pavarura dhe institucionet në varësi të Kryeministrit dhe të ministrave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

